**Phil Taylor**, celým menom Philip Douglas Taylor (\* 13. august 1960, Stoke-on-Trent) je bývalý anglický reprezentant v šípkovom športe. So šestnástimi titulmi majstra sveta je historicky najúspešnejším pretekárom v tomto odvetví a má aktívnu bilanciu so všetkými svetovými šípkarmi, vo svetovom rebríčku PDC Order of Merit je na začiatku roka 2018 na štvrtom mieste. Je pravák, je známy pod prezývkami *Crafty Potter* (Prešibaný hrnčiar) alebo *The Power* (Sila).

Životopis
---------

Nedokončil strednú školu a pracoval ako robotník v továrni na keramické držiaky toaletného papiera. K šípkarskému športu sa dostal až v roku 1986, keď dostal od manželky k narodeninám oceľové šípky a terč a začal hrať v krčme, ktorú vlastnil majster sveta Eric Bristow. Ten si všimol Taylorov talent a finančne ho podporoval v začiatkoch profesionálnej kariéry. V roku 1988 Taylor vyhral prvý veľký turnaj Canadian Open a v roku 1990 sa stal majstrom sveta organizácie British Darts Organisation, keď vo finále porazil práve Bristowa. Titul obhájil v roku 1992, o rok neskôr bol medzi pretekármi, ktorí založili novú organizáciu Professional Darts Corporation. Stal sa štrnásťkrát jej majstrom sveta (1995, 1996, 1997, 1998, 1999, 2000, 2001, 2002, 2004, 2005, 2006, 2009, 2010, 2013) a päťkrát skončil na druhom mieste (1994, 2003, 2007, 2015 a 2018). Celkovo vyhral počas kariéry viac ako dve stovky turnajov, z toho 83 v kategórii „major".

So svojou o tri roky mladšou exmanželkou Yvonne má štyroch potomkov, z toho 3 dcéry - Lisu (nar. 1983) Kelly (1989) a Natalie (1992) a syna Chrisa (1984). V roku 2014 sa tento pár rozviedol a Taylor musel svojej dnes už bývalej žene vyplatiť 830 tisíc libier a k tomu jej odovzdať päť domov. Celkový majetok Phila Taylora sa odhaduje na cca 3,5 milióna libier, vlastní tiež viac ako 8% podiel v PDC a má svoju firmu Phil The Power Taylor Ltd. ktorá má hodnotu cez 750 000 libier.

Referencie
----------

1. ↑  CAESAR, Ed. Can Phil Taylor, the greatest darts player of all time, step away from the game that made him? | Ed Caesar. *The Guardian*. Dostupné online. ISSN 0261-3077. (po anglicky)
2. ↑   Phil Taylor: People like me because I've not tried to be flash. *Evening Standard*. Dostupné online. (po anglicky)
3. ↑   Is Taylor the greatest sportsman ever?. *BBC*. Dostupné online [cit. 2017-10-10]. (po anglicky)
4. ↑   The man with the golden elbow. *Mail Online*. Dostupné online [cit. 2017-10-10].
5. ↑   *Taylor zdolal mladého Nizozemce a pošestnácté vyhrál MS v šipkách* [online]. 2013-01-02, [cit. 2017-10-10]. Dostupné online.
6. ↑   *Darts Daily | Phil Taylor Player Profile* [online]. [Cit. 2017-10-10]. Dostupné online. Archivované 2017-10-10 z originálu. (po anglicky)
7. ↑  BET-ARENA.CZ. *Phil Taylor: Z keramika šipkařskou legendou | Bet-Arena.cz* [online]. [Cit. 2017-10-10]. Dostupné online.

* *Tento článok je čiastočný alebo úplný preklad článku Phil Taylor (šipkař) na českej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Phil Taylor**

Externé odkazy
--------------

* philthepower.com
* dartsdatabase.co.uk

Autoritné údaje: * ISNI: 0000 0000 3919 4819
* LCCN: nb2005013366
* VIAF: 65990035
* WorldCat: lccn-nb2005013366